DA Den Europæiske Unions Tidende L 34/9

KOMMISSIONENS GENNEMFØRELSESFORORDNING (EU) 2017/218

af 6. februar 2017

om EU-fiskerflåderegistret

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 24, stk. 4, og

ud fra følgende betragtninger:

(1) EU-fiskerflåderegistret er et nødvendigt værktøj til gennemførelsen af den fælles fiskeripolitik. Dette register bør omfatte alle EU-fiskerfartøjer.

(2) De gældende regler for de nationale fiskerflåderegistre og for EU-fiskerflåderegistret er fastsat i Kommissionens forordning (EF) nr. 26/2004 (2).

(3) Medlemsstaterne bør for EU-fiskerfartøjer, der fører deres flag, registrere oplysninger om sådanne fartøjers ejerforhold, fartøjs- og udstyrsspecifikationer og indsende disse oplysninger til Kommissionen, jf. artikel 24, stk. 1, i forordning (EU) nr. 1380/2013. Kommissionen bør føre et EU-fiskerflåderegister med de data, den modtager fra medlemsstaterne.

(4) Medlemsstaterne er ansvarlige for nøjagtigheden af de oplysninger, der er registreret i de nationale fiskerflåderegistre. Medlemsstaterne bør derfor kontinuerligt overvåge kvaliteten af disse oplysninger og sikre, at de ajourføres regelmæssigt og til hver en tid kan kontrolleres af Kommissionen ved hjælp af specifikke forespørgsler.

(5) Den behandling af personoplysninger, der er registreret i de nationale fiskerflåderegistre, og som foretages af medlemsstaternes kompetente myndigheder, er omfattet af EU-rettens bestemmelser om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, særlig Europa-Parlamentets og Rådets direktiv 95/46/EF (3), og af den relevante nationale gennemførelseslovgivning. Karakteristika og udvendig mærkning, der er registreret i den database, som hver medlemsstat fører, bør registreres i henhold til betingelserne i Rådets forordning (EØF) nr. 2930/86 (4) og i Kommissionens gennemførelsesforordning (EU) nr. 404/2011 (5).

(6) For at kunne overvåge fartøjernes aktiviteter mellem medlemsstaterne og for at skabe en entydig forbindelse mellem dataene i EU-fiskerflåderegistret og dataene i andre fiskeriinformationssystemer bør hvert EU-fiskerfartøj tildeles et individuelt identifikationsnummer, som aldrig kan tildeles et andet fartøj eller ændres.

(7) For at sikre en effektiv anvendelse af denne forordning bør der indføres nye værktøjer og procedurer, som yderligere forenkler dataforvaltningen mellem medlemsstaterne og Kommissionen, og som garanterer mere regelmæssig adgang til ajourførte oplysninger.

(8) For at kunne forvalte fiskerflådernes kapacitet og aktivitet bør medlemsstaterne have fuld adgang til EU-fiskerflåderegistret, mens offentligheden bør have begrænset adgang. Med henblik på beskyttelse af personlysninger bør denne begrænsede adgang ikke omfatte personoplysninger, mens den bør omfatte fiskerfartøjsidentifikatorer med det formål at lette adgangen til og øge gennemsigtigheden af oplysninger bestemt for offentligheden.

(9) Behandlingen af personoplysninger i henhold til denne forordning, der foretages af EU's institutioner og organer, samt medlemsstaternes adgang til oplysninger i EU-fiskerflåderegistret er omfattet af EU-rettens bestemmelser om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, særlig Europa-Parlamentets og Rådets forordning (EF) nr. 45/2001 (6), og navnlig for så vidt angår krav om fortrolighed og behandlingssikkerhed, videregivelse af personoplysninger fra Kommissionen til medlemsstaterne, lovligheden af behandlingen samt de registreredes rettigheder, hvad angår oplysning om, indsigt i og berigtigelse af deres personoplysninger.

(10) Kommissionen har udviklet et nyt værktøj til udveksling af data, som bør anvendes til al elektronisk udveksling af data.

(11) Idet medlemsstaterne i medfør af artikel 24, stk. 2, i forordning (EU) nr. 1380/2013 skal indsende oplysninger om ejerforhold, fartøjs- og udstyrsspecifikationer for fiskerfartøjer, der fører deres flag, til Kommissionen, bør disse oplysninger også være omfattet af nærværende forordning.

(12) Forordning (EF) nr. 26/2004 bør ophæves.

(13) Medlemsstaterne bør indrømmes tilstrækkelig frist til at tilpasse deres nationale registre til de nye datakrav i denne forordning.

(14) Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

VEDTAGET DENNE FORORDNING:

Artikel 1

Genstand

I denne forordning:

a) fastsættes det, hvilke forpligtelser Kommissionen har med hensyn til oprettelsen og vedligeholdelsen af EU-fiskerflåderegistret

b) fastsættes det, hvilke forpligtelser medlemsstaterne har med hensyn til indsamling og validering af data til deres nationale fiskerflåderegister samt overførsel af disse data til Kommissionen

c) fastsættes det, hvilke minimumsoplysninger om fartøjers karakteristika og aktiviteter det nationale fiskerflåderegister skal indeholde.

Artikel 2

Definitioner

I denne forordning forstås ved:

a) »fiskerfartøj«: et fartøj som defineret i artikel 4, stk. 1, nr. 4), i forordning (EU) nr. 1380/2013

b) »EU-fiskerfartøj«: et fiskerfartøj som defineret i artikel 4, stk. 1, nr. 5), i forordning (EU) nr. 1380/2013

c) »EU-fiskerflåde«: alle EU-fiskerfartøjer, der fører en medlemsstats flag og er registreret i Unionen

d) »akvakulturfartøj«: et fartøj, der er udstyret udelukkende med henblik på høst, transport, håndtering og/eller landing af akvakulturprodukter

e) »begivenhed«: enhver flådetilgang eller -afgang eller ændring af de data, der er opført i bilag I

f) »overførsel«: digital overførsel af en eller flere begivenheder mellem medlemsstaterne og Kommissionen

g) »transportlag«: det elektroniske netværk til udveksling af fiskeridata, som Kommissionen stiller til rådighed for alle medlemsstaterne og for det organ, som den har udpeget til standardiseret udveksling af data

h) »optællingsdato«: den dato, hvor en medlemsstat kommunikerede den første begivenhed til Kommissionen, jf. bilag II

i) »øjebliksbillede«: den liste over begivenheder, der er registreret for de fartøjer, som udgør en medlemsstats flåde, i en nærmere fastsat periode

j) »retlige ejer«: den eller de fysiske eller juridiske personer, der står opført i fartøjets registreringsdokumenter som retlig ejer af fartøjet

k) »operatør«: en fysisk eller juridisk person som defineret i artikel 4, nr. 19), i Rådets forordning (EF) nr. 1224/2009 (7)

l) »flåderegisternummeret (CFR-nummer)«: det individuelle identifikationsnummer, der er tildelt et EU-fartøj i Unionens fiskerflåde, uagtet at der måtte være tildelt et nationalt fiskerflådenummer

m) »personoplysninger«: enhver form for information om en identificeret eller identificerbar fysisk person som defineret i artikel 2, litra a), i forordning (EF) nr. 45/2001

n) »nationalt fiskerflåderegister«: det register, som hver medlemsstat fører over alle fiskerfartøjer, der fører deres flag

o) »EU-fiskerflåderegister«: det register, som Kommissionen fører, og som indeholder oplysninger om alle EU-fiskerfartøjer.

Artikel 3

Anvendelsesområde

Denne forordning gælder for alle EU-fiskerfartøjer med undtagelse af akvakulturfartøjer og forankrede tunfiskenet.

Artikel 4

Anvendelse af EU-fiskerflåderegistret

Dataene i EU-fiskerflåderegistret tjener som grundlag for anvendelsen af reglerne i den fælles fiskeripolitik.

Artikel 5

Dataindsamling til det nationale fiskerflåderegister

Hver medlemsstat indsamler, validerer og registrerer uden unødig forsinkelse de i bilag I omhandlede data i det nationale fiskerflåderegister.

Artikel 6

Fremsendelse af data

1. Medlemsstaterne fremsender til Kommissionen oplysninger om en hvilken som helst begivenhed vedrørende fiskerfartøjer, der er registreret i det nationale fiskerflåderegister, senest ved udgangen af arbejdsdagen, når den sidste begivenhed er fuldt registreret.

2. Hvis en begivenhed udgør en korrektion af tidligere registrerede oplysninger, fremsendes alle begivenheder om det pågældende fartøj siden optællingsdatoen eller siden den første registrering i det nationale fiskerflåderegister til Kommissionen.

3. Oplysninger om begivenheder fremsendes til Kommissionen i overensstemmelse med artikel 9.

4. Kommissionen kontroller rigtigheden af de modtagne oplysninger og registrerer dem i EU-fiskerflåderegistret, hvis kravene til fremsendelse, jf. artikel 9, er opfyldt. I modsat fald afvises fremsendelsen. I så fald fremsender Kommissionen sine bemærkninger til medlemsstaten, som foretager de nødvendige ændringer i det nationale fiskerflåderegister senest tre arbejdsdage efter modtagelsen af Kommissionens underretning.

Artikel 7

Øjebliksbilleder

1. Kommissionen kan til hver en tid anmode en medlemsstat om et øjebliksbillede.

2. Genereringen af et øjebliksbillede er fuldt automatiseret.

3. Data fremsendes til Kommissionen i overensstemmelse med artikel 9.

4. Kommissionen kontroller rigtigheden af det modtagne øjebliksbillede og erstatter fartøjsoplysningerne i EU-fiskerflåderegistret hermed, hvis kravene til fremsendelse, jf. artikel 9, er opfyldt. I modsat fald afvises det fremsendte øjebliksbillede. I så fald fremsender Kommissionen sine bemærkninger til medlemsstaten, som foretager de nødvendige ændringer i det nationale fiskerflåderegister senest fem arbejdsdage efter modtagelsen af Kommissionens underretning.

Artikel 8

Flåderegisternummer

1. Medlemsstaterne tildeler alle fiskerfartøjer et flåderegisternummer (CFR-nummer), når fiskerfartøjet første gang optages i Unionens fiskerflåde.

2. CFR-nummeret må ikke ændres i den periode, hvor fiskerfartøjet indgår i EU-fiskerflåden, end ikke hvis fartøjet overføres til en anden medlemsstat.

3. CFR-nummeret kan ikke omfordeles til et andet fartøj. Hvis et fiskerfartøj eksporteres til et land uden for Unionen og derpå genimporteres til en EU-medlemsstat, tildeles det pågældende fartøj det oprindelige CFR-nummer.

4. CFR-nummeret inkluderes i alle dataoverførsler mellem medlemsstaten og Kommissionen, der vedrører det pågældende fiskerfartøj.

Artikel 9

Standarder for dataudveksling mellem Kommissionen og medlemsstaterne

1. Data overføres mellem Kommissionen og medlemsstaten på grundlag af standarderne fra De Forenede Nationers center for lettelse af samhandel og e-handel (UN/CEFACT), som er tilgængelige på siden »Master Data Register« på Europa-Kommissionens websted for fiskeri.

2. Alle overførsler sker automatisk og omgående via transportlaget.

3. Medlemsstaterne anvender gennemførelsesdokumentet »FLUX Vessel Implementation Document«, der er tilgængelig på Europa-Kommissionens websted for fiskeri, for at sikre udvekslingen af meddelelser.

4. Kommissionen træffer afgørelse om ændringer af standarder og af gennemførelsesdokumentet i samråd med medlemsstaterne.

Artikel 10

Adgang til fartøjsoplysninger

1. Medlemsstaterne har adgang til de oplysninger, der er registreret i EU-fiskerflåderegistret. Adgang kan tildeles gennem en brugergrænseflade for en applikation, der leveres af Kommissionen, eller gennem en webtjeneste.

2. Offentligheden har begrænset adgang til EU-fiskerflåderegistret i en udgave, der ikke indeholder personoplysninger.

Artikel 11

Personoplysninger

Behandlingen, forvaltningen og anvendelsen af data, der er indsamlet i henhold til denne forordning, og som indeholder personoplysninger, skal ske i overensstemmelse med direktiv 95/46/EF og forordning (EF) nr. 45/2001.

Artikel 12

Ophævelse

Forordning (EF) nr. 26/2004 ophæves.

Artikel 13

Ikrafttrædelse

Denne forordning træder i kraft den 1. februar 2018.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. februar 2017. På Kommissionens vegne Jean-Claude JUNCKER Formand

(1) EUT L 354 af 28.12.2013, s. 22.

(2) Kommissionens forordning (EF) nr. 26/2004 af 30. december 2003 om et EF-fiskerflåderegister (EUT L 5 af 9.1.2004, s. 25).

(3) Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

(4) Rådets forordning (EØF) nr. 2930/86 af 22. september 1986 om definition af fiskerfartøjers karakteristika (EFT L 274 af 25.9.1986, s. 1).

(5) Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).

(6) Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

(7) Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).

BILAG I Datadefinition og beskrivelse af en registrering Dataelementernes betegnelse Definition og bemærkninger Obligatorisk (C)/Betinget obligatorisk (CIF)/Valgfrit (O) (7) Registreringsland Medlemsstat, hvor fartøjet er registreret til fiskeri, jf. forordning (EU) nr. 1380/2013 Det er altid anmelderlandet — kode (6) C CFR Et fiskerfartøjs individuelle EU-identifikationsnummer Medlemsstatens ISO alfa-3-kode efterfulgt af en identifikationskode (ni tegn). En identifikationskode på under ni tegn skal kompletteres med nuller til venstre C UVI Entydig identifikator (IMO-nummer), jf. forordning (EU) nr. 404/2011 CIF Begivenhed Kode (6), der identificerer den anmeldte begivenhedstype C Begivenhedsdato (1) Dato, hvor begivenheden fandt sted C Registreringsnummer Det registreringsnummer, der er tildelt af medlemsstaten O Udvendig mærkning I henhold til forordning (EU) nr. 404/2011 CIF Fartøjets navn Navn på det fiskerfartøj, der er registreret i det nationale register C Hjemsted Kode (6), der identificerer det sted (primært havn), hvor fartøjet er registreret CIF IRCS Internationalt radiokaldesignal CIF IRCS-indikator Fartøj med international radio om bord — kode (6) C Licensindikator Fartøj, der har fået udstedt en fiskerilicens, jf. artikel 6 i forordning (EF) nr. 1224/2009 og artikel 3 i forordning (EU) nr. 404/2011 — kode (6) CIF VMS-indikator Fartøjsovervågningssystem (Vessel Monitoring System) — kode (6) Fartøj udstyret med en satellitsporingsanordning, jf. artikel 9 i forordning (EF) nr. 1224/2009 og artikel 18-28 i forordning (EU) nr. 404/2011 CIF ERS-indikator (Electronic Reporting System) Fartøj udstyret med et elektronisk indberetningssystem (logbog), jf. artikel 15 i forordning (EF) nr. 1224/2009 og artikel 29 i forordning (EU) nr. 404/2011 — kode (6) CIF AIS-indikator Fartøj udstyret med et automatisk identifikationssystem, jf. artikel 10 i forordning (EF) nr. 1224/2009 — kode (6) CIF MMSI-nummer Identifikationsnummer i den maritime mobiltjeneste (Maritime Mobile Service) O Fartøjstype Efter International Standard Statistical Classification of Fishery Vessels (den internationale statistiske standardklassificering af fiskerifartøjer) (ISSCFV) — kode (6) CIF Primært fiskeredskab (2) Efter International Standard Statistical Classification of Fishing Gears (den internationale statistiske standardklassificering af fiskeredskaber) (ISSCFCG) — kode (6) C Sekundære fiskeredskaber (3) Efter International Standard Statistical Classification of Fishing Gears (den internationale statistiske standardklassificering af fiskeredskaber) (ISSCFCG) — kode (6) C LOA Længde overalt i meter, jf. forordning (EØF) nr. 2930/86 CIF LBP Længde mellem perpendikulærerne i meter, jf. forordning (EØF) nr. 2930/86 CIF Tonnage i GT I GT, jf. definition i forordning (EØF) nr. 2930/86 CIF Tonnage — anden standard Tonnage efter Oslo-konventionen eller efter en anden standard defineret af medlemsstaten CIF GTs I GT, tonnageforøgelse godkendt af sikkerhedsgrunde (historiske data) CIF Hovedmaskinens effekt I kW, jf. forordning (EØF) nr. 2930/86 C Hjælpemaskinens effekt I kW. Al anden effekt end effekten i feltet »Hovedmaskinens effekt« C Skrogmateriale Det materiale skroget er lavet af — kode (6) C Ibrugtagningsdato Jf. forordning (EØF) nr. 2930/86 C Segment (fartøjskategori) Kode (6) C Import-/eksportland Kode (6) CIF Eksporttype Kode (6) CIF Offentlig støtte Kode (6) CIF Konstruktionsdato Den dato, hvor konstruktionsarbejdet er påbegyndt CIF Kontaktperson/Retlig ejer (4) Navn Fysisk person: efternavn, fornavn Juridisk person: navn CIF Indikator for juridisk person »Y« for juridisk person, »N« for fysisk person — kode (6) O Gade (5) Gadenavn og nummer CIF Postboks (5) Postboksadresse O By (5) Bynavn O Postnummer (5) Postnummer O Land (5) Land — kode (6) O Telefonnummer Internationalt telefonnummer O Faxnummer Internationalt faxnummer O E-mailadresse E-mailadresse O Nationalitet Kontaktpersonens nationalitet — kode (6) O Selskabets IMO-identifikationsnummer Unikt IMO-identifikationsnummer for selskabet og den registrerede retlige ejer O Kontaktperson/Operatør (4) Navn Fysisk person: efternavn, fornavn Juridisk person: navn CIF Indikator for juridisk person »Y« for juridisk person, »N« for fysisk person — kode (6) O Gade (5) Gadenavn og nummer CIF Postboks (5) Postboksadresse O By (5) Bynavn O Postnummer (5) Postnummer O Land (5) Land — kode (6) O Telefonnummer Internationalt telefonnummer O Faxnummer Internationalt faxnummer O E-mailadresse E-mailadresse O Nationalitet Kontaktpersonens nationalitet — kode (6) O Selskabets IMO-identifikationsnummer Unikt IMO-identifikationsnummer for selskabet og den registrerede retlige ejer O (1) Ved optælling af flåden er dette datoen for medlemsstatens optælling (bilag II). For alle andre begivenhedstyper meddeles datoen for det officielle dokument, der bekræfter begivenheden. (2) Det fiskeredskab, der betragtes som fartøjets mest anvendte i en årlig aktivitetsperiode eller pr. fangstår. (3) Der kan anmeldes op til fem typer fiskeredskaber. (4) Der kan registreres op til fem kontaktpersoner. (5) Adressen skal være fuldstændig med angivelse af gadenavn, postboks, by, postnummer og land, således at flådekontakten kan kontaktes. (6) Koder (eller relevante referencer) fremgår af siden »Master Data Register« på Europa-Kommissionens websted for fiskeri: http://ec.europa.eu/fisheries/cfp/control/codes/index_en.htm (7) Mere detaljerede regler findes i dokumentet »Vessel Implementation Document«, der er tilgængelig på Europa-Kommissionens websted for fiskeri: http://ec.europa.eu/fisheries/cfp/control/codes/index_en.htm